የራስ መኮንን ፓርክ ተመርቆ አገልግሎት መስጠት ጀመረ
አዲስ አበባ፡- የአዲስ አበባ አስተዳደር ምክትል ከንቲባ ኢንጂነር ታከለ ኡማ በአዲስ መልክ ለኅብረተሰቡ አገልግሎት እንዲሠጥ የተደራጀውን የራስ መኮንን ፓርክ መርቀው ለአገልግሎት ክፍት አድርገዋል፡፡ ኢንጂነር ታከለ ኡማ በምርቃቱ ወቅት
እንዳስታወቁት የከተማ አስተዳደሩ ጤናማ እና አረንጓዴ አዲስ አበባን ለመገንባት ትላልቅ ፕሮጀክቶችን ነድፎ እየሰራ ይገኛል፡፡ ከ4300 ካ.ሜ በላይ ስፋት ያለው
የራስ መኮንን ፓርክ የአረንጓዴ ቦታን ጨምሮ የህፃናት መጫወቻ ስፍራ እና ለአካባቢው ወጣቶች የስፖርት ማዘውተሪያ ማዕከልን ያካተተ
ነው፡፡ ከራስ መኮንን ፓርክ በተጨማሪ በጦር ኃይሎች አከባቢ የሚገኘው የሆላንድ ፓርክ (65 ሺ ካ.ሜ) እና
የአቃቂ ፓርክ (62 ሺ ካ.ሜ) በተመሳሳይ መልኩ ለህብረተሰቡ አገልግሎት እንዲሠጡ ተመርቀው ወደ ስራ ገብተዋል፡፡ በዛሬው ዕለት የተመረቁት ሦስት ፓርኮች በአጠቃላይ 13.9 ሔክታር በላይ ስፋት ያላቸው ናቸው፡፡
በምረቃ ስነ-ስርዓቱ ላይ ኢ/ር ታከለ ኡማ በራስ መኮንን ፓርክ ውስጥ ያለውን የስፖርት ማዘውተሪያ ማዕከል በማህበር ለተደራጁ የአከባቢው
ወጣቶች ማስረከባቸውን ከመስተዳድሩ ያገኘነው መረጃ ይጠቁማል፡፡ አዲስ ዘመን መስከረም 16 ቀን 2012 ዓ.ም

በጋዜጣው ሪፖርተር 



